
Dedicatie 
Dedicata, in memoriam, lui Suzanne Segal, prietena si 


profesoara mea, care m-a ajutat sa inteleg ca abordarea 
cea mai buna a auto-apararii este sa nu ai de ce sa te 


aperi. 


Introducere 
La ce e bună această carte 


Aikido este o artă neobişnuită, cu principii izvorând din artele marţiale şi din 
filozofie. Spre deosebire de alte arte marţiale, esenţa aikido e independentă de 
forma fizică a mişcărilor. E independentă de procedeele individuale. Totuşi, 
formele şi procedeele izvorăsc din esență. Această esenţă inefabilă e cea care 
face aikido atât de fascinant si, în acelaşi timp, atît de greu de înţeles de către 
un începător. 


Am descoperit că a încerca să înveți aikido din cărţi e aproape imposibil, nu 
pentru că autorii cărților de aikido n-ar şti să scrie, nici pentru că fotografiile 
n-ar fi clare, ci pentru că in aikido, ceea ce vezi nu e întotdeauna adevărat. 


Dinamicile din aikido nu sunt de obicei evidente sau vizibile decât 

dacă ştii într-adevăr după ce să te uiţi. Principiile aikido sunt un set de 
sentimente, senzații şi înțelegeri despre elementele naturii, fizică, energie şi 
comportament. Pentru a învăţa aceste principii, trebuie să le experimentezi cu 
corpul, simtirea şi mintea — în general în această ordine. Trebuie să le înveţi 
prin transmisiune directă. Descrierile sunt inadecvate. 


Dacă aşa stau lucrurile, de ce se scrie despre aikido? Scopul acestei cărți 
nu este să descrie procedeele de aikido, ci să încerce să-ţi îndrepte atenția, 
ca începător, către elementele interioare ale senzatiilor care sunt esența 
experienţei aikido. 


Ştiind ce să cauţi, poţi să-ţi focalizezi atenţia asupra elementelor care te 
vor purta „în adâncul” artei. Adeseori, artele marţiale sunt privite de afară 
spre înăuntru. Asta înseamnă că este predată o formulă exterioară şi elevii 
exersează aceste formule într-o nesfârşită repetiţie, de obicei ani de zile. 
În final, dacă suportă repetarea acestor formule exterioare, pot ajunge să 
înţeleagă câteva din aspectele profunde ale artei. 


De vreme ce aikido se bazează atât de mult pe experienţa interioară pentru a 
fi practicat „corect”, pare mult mai avantajos să îl înveţi dinăuntru spre afară. 
Cu alte cuvinte, dacă poţi exersa căutând în mod special „gustul” interior al 
principiilor aikido — şi să înveţi să recunoşti şi apoi să reconstruieşti acest 
gust la cerere — poţi ,,detine” principiile aikido. Din aceste principii, formele 
se vor manifesta, vor emana natural şi fără efort. 


Scopul acestei cărți este să arate principiile aikido, să sugereze „ce gust au” 
şi să ofere puncte de reper cu ajutorul cărora să poți recunoaşte şi identifica 
aceste principii în timpul antrenamentului. Această carte va fi utilă celor 
care sunt deja angajaţi în studiul aikido — se antrenează în mod curent şi sunt 
măcar puţin familiarizați cu conceptele, principiile şi procedeele de aikido. 


Notă asupra referirii la gen: Evident, aikido poate fi practicat de ambele sexe cu 
eficiență egală. Referirile la gen în această carte sunt de regulă la masculin, dar se pot 
aplica ambelor sexe. 


Principiile 
Ce sunt ele? 


Dacă scopul acestei cărți este acela de a furniza o serie de orientări interioare 
pentru principiile aikido, este posibil să descriem aceste principii pe înţelesul 
tuturor? Cred că da, dar numai dacă adaugi propria experiență descrierilor. 


Principiile prezentate aici sunt extrase din propriul meu studiu al procesului 
de a învăţa aikido, de la partenerii mei care şi-au împărtăşit experiența 

cu mine şi de la elevii mei care, de multe ori involuntar, au participat la 
experimentele mele, câteodată neobişnuite. 


În scopul de a învăța gustul interior al principiilor aikido-ului, le-am împărțit 
în următoarele categorii: 


Conexiunea 

Armonia, contopirea şi confluența 
Echilibrul şi centrul 

Flexibilitatea 

Distanta optima (ma ai) 


Ki 


Atemi 


Dupa parerea mea, aceste principii formeaza miezul experientei aikido. 
Subiectele acoperite în restul acestei cărți sunt şi ele importante, dar 
principiile sunt cu certitudine fundaţia pe care este construit tot restul. Sper 
că, pornind de aici, poţi descoperi un sens visceral al acestor principii care să 
te ghideze prin labirintul interpretărilor şi lecţiilor contradictorii pe care le vei 
întâlni în calea ta. 


Principiile: 


Conexiunea 


Un exercițiu simplu 


Punctul primei 
rezistențe 


Mişcarea prin 
transferul greutăţii 


Un secret 


Poate cineva învăța 
asta? 


Mai multe puncte de 
contact 


Observa rezistența 
Calitatea atingerii 


Un exercițiu 
simplu 


Găseşte punctul 
primei rezistențe 


Conexiunea poate fi ea însăşi cel mai important principiu al practicii aikido. 
=» 


Este ceea ce face aikido “să meargă” fără efort. Este aspectul practicii care 
elimină opoziția. 


lată ideea în teorie: Dacă tu şi partenerul tău vă luptati, întâmpini rezistență şi 
opoziție. 


Pe de altă parte, dacă este numai unul din voi (celălalt pleacă, de exemplu), 
lupta şi opoziția încetează. 


Conexiunea este calea de a schimba doi în unul fără a face pe cineva să plece. 


Conexiunea, în sfera aikido, cere să atingi centrul partenerului. “Centrul” 
este considerat a fi o zonă dedesubtul buricului, în interiorul corpului şi este 
centrul echilibrului. Vom vorbi despre centru în sfera fizică, dar pe măsură ce 
exersezi vei vedea că acest centru aparține şi altor sfere. 


lată un mod simplu de a exersa găsirea centrului corpului şi de a observa cum 
este el afectat: 


Imagineaza-ti că ai un partener foarte agreabil care va face tot ce-i sugerezi. 
Mai bine, gaseste-ti un partener real cu care să încerci. Partenerul stă în 
poziţia tipică relaxată de aikido — hanmi triunghiular. Îţi oferă mâna dreaptă, 
ca la strângerea de mână — cu degetul mare în sus. Bratul este relaxat şi destul 
de îndoit din cot. 


ÎI vei apuca de mână si vei încerca să-i afectezi corpul. Mai întâi doar apucă-i 
încheietura mâinii şi mişcă mâna la stânga şi la dreapta în fata ta. Rezultatul 
va fi, desigur, diferit de la persoană la persoană, dar, în general, mişcarea 

se va opri la cot sau posibil la umăr. Cu alte cuvinte, prin mişcarea braţului 
partenerului la stânga şi la dreapta îi afectezi cel mult cotul sau umărul. 
Poziţia de bază sau echilibrul partenerului nu se vor schimba. 


Acum apucă încheietura dreaptă a partenerului cu mâna dreaptă şi începe 

s-o răsuceşti în sens orar (spre dreapta). Asta înseamnă că o roteşti în jurul 
axei lungi a brațului partenerului. Mâna sa va porni cu palma îndreptată spre 
dreapta. Pe măsură ce rotesti, palma partenerului se va îndrepta în jos, apoi la 
stânga. 


S-ar putea să poţi să-i răsuceşti palma până spre tavan, dar deja i-ai 
„consumat” mobilitatea brațului aşa că vei începe să întâmpini rezistență. 
Acest punct în care întâmpini rezistență după ce ai luat mobilitate din braţul 
partenerului (sau din oricare parte a corpului) are o importanță deosebită şi 
vom reveni asupra lui. 


Acum, continuă să răsuceşti uşor în sens orar mâna răbdătorului tău partener. 
În acest exerciţiu, partenerul nu trebuie să opună rezistență. Apoi, cu mâna 
stângă apucă-i braţul deasupra încheieturii (şi deasupra mâinii tale drepte). 
Chiar dacă braţul s-a rigidizat putin, poți continua să-l răsuceşti uşor şi 


Mişcă-te prin 


transferul 
greutății 


Un secret 


constant. Pe măsură ce rasucesti, vei observa că-i afectezi umărul drept. 
Acesta va începe să se mişte în afară şi în jos spre partea din fata a corpului. 
Partea superioară a torsului va începe să se îndoaie uşor în fata. Eşti pe- 
aproape. Continuă să rasucesti braţul încă putin, în aşa fel încât torsul să se 
încline clar în față. 


În acest punct probabil că încă nu i-ai atins partenerului centrul, dar l-ai 
afectat suficient cât să-ți fie mult mai uşor să-l mişti. Fără a schimba priza 
sau poziția braţului partenerului, fă un pas mic în spate, îndepărtându-te de 
partener. Păşeşte atât cât iti permite mobilitatea braţelor, continuând să-l ţii 
pe partener. Urmăreşti să ai un picior în spatele celuilalt, greutatea repartizată 
egal, picioarele depărtate la o distanţă confortabilă şi genunchii uşor indoiti. 
E bine să stai puţin şi să te aşezi în această poziție. 

Încet dar constant, transferă greutatea pe piciorul din spate. 


Aceasta va avea ca rezultat o tragere a braţului partenerului în direcția 
degetelor sale. Ai grijă să fie o tragere uşoară, nu o smucitură. Cel mai 
probabil, partenerul îşi va pierde echilibrul şi va cădea în fata pe măsură ce 
tragi. De îndată ce partenerul îşi pierde echilibrul, dă-i drumul. El va face un 
pas pentru aşi recăpăta echilibrul. 


Prin simpla preluare a mobilităţii din braţul partenerului şi din braţul tău, ai 
stabilit un fel de conexiune. 


Această conexiune a devenit evidentă când ţi-ai transferat greutatea în spate. 
Pentru că erati conectaţi (şi pentru că deja îi afectaseşi poziţia prin răsucirea 
braţului), centrul partenerului s-a mutat câţiva centimetri în față pe când 

al tău s-a mutat câțiva centimetri în spate. Aceşti câţiva centimetri au fost 
suficienți pentru a-l face să-şi piardă complet echilibrul şi să cadă. 


Important nu este că partenerul a căzut, ci că, pentru un moment, ati 

fost conectaţi. Când te-ai mişcat din centrul tău, partenerul s-a mişcat 
corespunzător. Deşi ai depus ceva efort, felul de mişcare pe care ai făcut-o 
cere foarte puţin efort. Nu a fost mai mult decât mutarea greutăţii de pe un 
picior pe altul. Dacă ai suprimat toată mobilitatea dintre tine şi partener şi ai 
afectat poziţia partenerului prin răsucirea mâinii, mutarea propriei greutăţi 
trebuie să fi fost la fel ca şi când ai fi făcut-o singur. 

Aici stă adevăratul secret al exerciţiilor de aikido. Dacă eşti conectat la 
centrul partenerului, partea esenţială a oricărei „aruncări” este pur şi simplu 
deplasarea propriei greutăți. 


E important de înțeles că această deplasare a greutăţii nu e mare lucru în 
majoritatea cazurilor. Mişcarea este de numai câţiva centimetri. Nu e nevoie 
să fie o mişcare amplă, exagerată. 


Când te conectezi în acest fel, devii una cu partenerul într-un mod foarte 
real, palpabil. Când te mişti, partenerul se mişcă, în acelaşi timp şi în aceeaşi 
direcţie. Sunteţi una, în termeni de mişcare. 


Experienţa mişcării e practic aceeaşi cu a mişcării de unul singur. Cu alte 
cuvinte, odată conectat cu centrul partenerului, nu trebuie mai mult efort 
pentru a te mişca pe tine şi pe partener decât pentru a te mişca tu însuți. 
Implicatiile acestui fapt sunt puternice. Nu iti ia mai mult să-ţi arunci 


Poate cineva 
învăţa asta? 


Găseşte câte 
puncte de 
contact se poate 


Observă punctul 
de primă 
rezistență 


Fii atent la 
calitatea atingerii 


partenerul decât iti ia să te deplasezi sau să-ți muti greutatea. Orice efort 
suplimentar înseamnă că nu eşti conectat sau că foloseşti mai multă forță 
decât e necesar. 


În această acţiune ai folosit un exerciţiu foarte simplu, cu un partener foarte 
cooperant. Acum, cum înveți să găseşti conexiunea într-o clasă normală de 
antrenament? Această experienţă trebuie evident învățată prin exercițiu, nu 
prin lectură. Dar poţi să ţi-o însuşeşti prin a găsi drumul înapoi spre senzaţia 
de conexiune. 


lată câteva sfaturi care ar putea ajuta. 


E mai uşor să stabileşti o conexiune cu centrul partenerului, cel puţin la 
început, când sunt mai multe puncte de conexiune fizică. Cu cât sunt mai 
multe punctele în care îţi atingi partenerul, cu atât mai bine. De exemplu, 
chiar înainte de o „aruncare”, poţi atinge simultan gâtul, braţul, umărul si 
coapsa partenerului. 


Există un semnal după care să te uiţi care iti va găsi calea către experiența 
conexiunii de fiecare dată când te angajezi cu un partener. Caută momentul 
când începi să întâmpini rezistență. Rezistenţa poate fi cauzată de câţiva 
factori. Poate semnifica un conflict de bază — adică forte care se mişcă 

în direcţii opuse. Pe de altă parte, dacă ai urmat principiile aikido prin 
contopire, această rezistenţă înseamnă altceva. Înseamnă că ai atins „carcasa” 
exterioară a partenerului. Această carcasă este primul punct fizic de contact 
cu partenerul. 


Antrenamentul găsirii centrului partenerului este antrenamentul mişcării 
conştiinţei tale prin carcasă şi în interiorul corpului său, în acelaşi timp, 
practic afectând zonele atinse de conştiinţa ta. 


În exerciţiul cu răsucirea brațului partenerului, ai început mişcarea la 
încheietura mâinii. Prin simtirea rezistenţei în timp ce îi răsuceai braţul, 

ai simţit mişcarea urcând la cot şi apoi la umăr. Continuând să răsuceşti şi 

să tragi uşor, ai direcționat mişcarea prin umăr în torsul superior. Poţi să 
urmăreşti mai departe această conştiinţă şi s-o controlezi prin tot corpul până 
când ajunge în centrul partenerului. Cu cât ajungi mai aproape de centru, cu 
atât vei avea nevoie de mai putin efort pentru a-l mişca. 


De fapt ceea ce încerci să înveţi este calitatea atingerii. În general, mâinile 
trebuie să fie moi şi flexibile. Tine mâinile foarte relaxate şi ferme. În irimi 
nage, de exemplu, mâna care ajunge în spatele gâtului trebuie să fie moale 
şi întinsă. Atinge corpul partenerului cu toată suprafaţa mâinii, nu cu vârful 
degetelor. 


199 A 


Trebuie să simţi că te ,,infunzi” în corpul partenerului, ca in plastilină. Pe de 
altă parte urmăreşti să ai cea mai uşoară atingere posibilă. Lasă gravitația 

să exercite cea mai mare parte din forță. Orice forță în plus fata de forța 
gravitaţiei e probabil prea mult. 


Nu trebuie să vrei să apuci sau să încleştezi. Asta iti taie ki-ul şi te împiedică 
să simţi încotro se duce partenerul. Trebuie de asemenea să te eliberezi din 
strânsoarea partenerului. O atingere uşoară, moale şi relaxată e tot ce este 
necesar. Nu confunda o atingere uşoară cu lipsa de conexiune. Chiar dacă 
atingerea e uşoară, trebuie să simţi că atingi „prin” partener, în adâncurile 


Principiile: 


sale. A, încă una din aparentele contradicții în studiul aikido! 


Va trebui să exersezi mereu pentru a găsi această calitate a atingerii. In cele 
mai multe cazuri, a învăţa să ajungi la ceastă atingere va cere dezvatul de alte 
obiceiuri, mai degrabă decât învăţarea a ceva nou. 


Chiar dacă atingerea e uşoară, trebuie să simți ca 
atingi „prin” partener, în adâncurile sale. 
Această atingere uşoară, conectată iti permite să simţi ce face partenerul fara 
să-l ai efectiv în fata ochilor. 
Va trebui să înveți să simți mişcările şi intenţiile partenerului doar prin 
atingere. Atingerea care permite conexiunea cu centrul partenerului este 
aceeaşi atingere care te lasă să simți intențiile partenerului. 


Armonie/Contopire/Confluenta 


Contopire in loc de 
coliziune 


lesi din linia 
atacului 


lrimi înseamnă 
intrare 


Tenkan înseamnă 
întoarcere 


Contopire în loc 
de coliziune 


10 


Cel mai de bază principiu al aikido este principiul armoniei. 


Armonia, reprezentată de caracterul japonez ai, poate fi privită şi ca o 
contopire sau confluență de energii sau de forte. Principiul armoniei este de a 
evita sau a rezolva conflictul, coliziunea sau opoziţia. 


În general, prima acțiune într-o tehnică de aikido este una de armonie sau de 
contopire. Când primeşti un atac, te contopeşti cu atacul în unul din câteva 
moduri. O metodă de contopire este pur şi simplu să te dai la o parte din 
calea atacului astfel încât să nu fii lezat. Dar e important să te fereşti din 
calea atacului într-un mod inteligent. Mişcările din aikido sunt gândite astfel 
încât să te scoată de pe linia atacului şi să te lase într-o poziţie sigură. Prin 
contopire, eviti coliziunea unui atac, dându-ui partenerului iluzia că „obţine 
ce vrea”. Dacă atacul partenerului nu găseşte împotrivire, el îşi va extinde 
toată energia în atac — energie pe care o poți folosi şi directiona. 


Când lucrezi cu un partener, una din cele mai bune măsurători ale efectivitatii 
“aikido” este observarea a cât de multe coliziuni, luptă sau opoziții au loc in 
timpul antrenamentului. Principiul armoniei este acela că, în loc să te mişti 
direct în puterea partenerului, te mişti împrejurul ei sau o redirectionezi 
împrejurul tău. 


Procedeele de aikido sunt concepute să-ți permită să faci acest lucru. 
Dar cheia e să înveţi să simţi sensul conflictului şi al opoziţiei din prima 
clipă. 

Principiul aiki rezolvă opusele. 


Tu şi partenerul încercaţi să va atingeti propriile centre, să vă extindeti 
energia şi să câştigaţi un avantaj tactic unul asupra celuilalt. Prin urmare, 


leşi din linia 


atacului 


lrimi înseamnă 


intrare 


de îndată ce partenerul apucă sau loveşte, încerci să te contopeşti şi să-i 
redirectezi energia. Totuşi, în orice moment, partenerul poate să-şi schimbe 
atacul. Trebuie să observi constant unde este lupta şi opoziția şi să-ţi modifici 
imediat răspunsul într-un mod adecvat. O regulă generală a urmăririi 
armoniei este aceea că de îndată ce simţi opoziţie, trebuie să schimbi 
abordarea şi să găseşti o altă cale în care să nu fie opoziţie. 


Ieşirea din linia atacului este tema centrală din aikido şi este întrucâtva 
diferită de alte arte marţiale tradiţionale. În multe stiluri de karate, de 
exemplu, o persoană atacă şi cealaltă răspunde prin „apărarea teritoriului”, 
blocând atacul (înlăturându-l din cale) şi contraatacând din acelaşi loc. Aikido 
este de-a dreptul diferit din acest punct de vedere. 


Aikido pune accent pe ideea de linie centrală. Linia centrală merge din 
creştetul capului în jos, practic împărțind corpul în două. Linia centrală e 
semnificativă în aikido pentru că majoritatea țintelor vitale — fata, gâtul, 
plexul solar, organele genitale — sunt de-a lungul acestei linii. Linia centrală 
este miezul tău, acel centru solid, vulnerabil care, dacă este rănit, poate pune 
în pericol propria ta existență. Dacă braţul iti este lovit, chiar dacă e dureros, 
eşti încă în stare de funcționare, chiar dacă numai pentru a fugi. Dacă eşti 
lovit într-un punct vulnerabil de pe linia centrală, poți foarte bine să fii la 
pământ sau chiar mort. 


Deci in aikido, în loc să „păstrăm poziţia” şi să ne apărăm, inradacinati într- 
un punct, ne ferim din linia atacului într-o poziție mai avantajoasă. Ieşirea 
din linia atacului poate fi făcută inteligent sau nu chiar atât de inteligent. De 
exemplu, dacă partenerul loveşte cu piciorul sau cu pumnul şi noi ne dăm pur 
şi simplu în spate, chiar dacă am putut evita această primă lovitură, am rămas 
pe linia atacului şi îi oferim partenerului ocazia de a lovi din nou. 


La fel, dacă sărim sălbatic într-o parte, am evitat din nou atacul, dar am creat 
un spaţiu între noi şi partener — spaţiu pe care atacatorul îl va umple probabil 
cu un nou atac. Din nou, am amânat inevitabilul. 


Mişcările inteligente ca răspuns la un atac înseamnă de obicei în aikido 
contopire prin intrare sau întoarcere. (Folosim termenii irimi şi tenkan pentru 
intrare şi întoarcere. Anumite şcoli folosesc termenii omote şi ura pentru a 
descrie concepte similare. Deşi există diferenţe subtile între aceşti termeni, îi 
vom trata drept sinonime în această carte). 


Irimi este un secret mare, ascuns, în aikido, lipsind in mod straniu în alte 
arte marțiale. Irimi înseamnă intrare. Intrarea, ca multe concepte în aikido 
pare initial a fi contra-intuitivă. De exemplu atacatorul e pe cale de a-ţi pocni 
creştetul capului cu o ţeavă mare. S-ar părea că ultimul lucru pe care trebuie 
să-l faci este să intri în raza lui de acțiune. 


Irimi înseamnă intrarea într-un loc sigur. În exemplul de mai sus, intri în 
spatele atacatorului, unde eşti în siguranță. Dar ajungi acolo ca şi când ai vrea 
să strabati chiar prin centrul atacatorului. Cu o mişcare irimi, te indrepti chiar 
spre centrul atacatorului şi apoi derivezi lateral în ultimul moment. 


Irimi furnizează o serie de avantaje. Pentru că nu blochezi atacul sau nu 
fugi de el, îi dai atacatorului impresia că te va lovi. El crede că atacul se va 
desfăşura aşa cum l-a plănuit, aşa că nu se reţine, nici nu schimbă direcţia. 

Tenkan 
înseamnă 
întoarcere 


Principiile: 


Acest lucru e în favoarea ta. 


Dacă executi mişcarea irimi cu ki extins (ki va fi discutat ulterior), atacatorul 
se va simţi străpuns în centru în momentul intrării. Aceasta ar putea avea ca 
efect oprirea ki-ului său în mijlocul atacului, ceea ce îi slăbeşte echilibrul. 
Poate chiar opri întreg atacul dacă este executat cu suficient ki. 


Irimi este forța lăncii, forța valului de maree. 


Poţi de-a dreptul “dispărea” din faţa ochilor partenerului cu un irimi bun. 
Odată exersam irimi nage cu un kohai (elev începător) când a făcut o mişcare 
irimi minunată. Am început să lovesc, ținta era drept în fata mea şi părea 

că va sta acolo şi mă va lăsa să-l lovesc. Era relaxat şi zâmbitor. Am lovit 
puternic şi repede şi ce mi s-a întâmplat a fost că pur şi simplu mi-a dispărut 
din fata ochilor. Intrarea a fost atât de curată şi de pură încât nu l-am văzut 
alunecând pe lângă mine, ci doar „s-a stins din realitate”. Bineînţeles, „s-a 
aprins” din nou în realitate câteva clipe mai târziu şi m-a aruncat pe saltea. 


Irimi este forța lăncii, forța valului de maree. Mişcarea ta irimi trebuie atât 
să penetreze centrul partenerului cât şi să spele partenerul ca un val uriaş. O 
mişcare irimi bună e o forță demnă de luat în seamă! 


Cealaltă mişcare tipică pe care o facem în aikido este tenkan, sau mişcarea de 
întoarcere. Tenkan te întoarce când eşti împins. Dacă partenerul ne împinge 
în piept, ne vom răsuci în jurul braţului întins, păstrând contact strâns cu 
braţul şi corpul atacantului. 


Prin răsucire, ne ferim din calea atacului si ne pozitionam în flancul 
atacantului care este un loc mai sigur decât în fata lui. 


Tenkan este forța tornadei sau a ciclonului. 


Ca şi irimi, mişcarea tenkan ne salvează de la a fi atinşi de lovitura iniţială şi 
ne pune într-o poziţie relativ sigură, de unde putem continua cu mişcări sau 
procedee adiţionale. De obicei, mişcarea tenkan va continua cu mişcarea de 
întoarcere prin conducerea energiei partenerului împrejurul nostru într-un 
cerc sau într-o spirală al cărei centru suntem noi. 


Tenkan este forţa tornadei sau ciclonului. Tu eşti în centru şi partenerul este 
târât pe marginile acestei forte ciclonice. 


Echilibrul şi centrul 


Conexiunea şi 
gravitația 

Fă-ţi partenerul 
lipsit de greutate 


S-a terminat chiar 
de la început 

Aikido se ocupă îndeaproape cu centrul, echilibrul şi gravitația. 


Din perspectiva aikido, te mişti dintr-un punct numit centru sau hara — un 
punct situat la aproximativ 5 cm sub buric. Prin aducerea conştiinţei în centru 
şi mişcarea din acest punct, poți trăi senzaţia de unitate şi integrare a mişcării. 
Această unitate furnizează o putere imensă. 


Intr-un mod similar, dacă vrei să-ţi afectezi partenerul, cea mai bună cale de a 
o face e să-i „atingi” centrul. Dacă afectezi centrul unui adversar, corpul său 
se mişcă mai uşor. 


Conexiunea şi 
gravitația 


Fă-l pe partener 
lipsit greutate 


S-a terminat 
chiar de la 
început 


Mişcând centrul partenerului îi afectezi echilibrul. 


Cele două atuuri preţioase pe care le poți folosi pentru afectarea centrului 
partenerului sunt conexiunea cu partenerul şi forța gravitaţiei. 


Conexiunea cu partenerul este aceea prin care poţi să-i impingi centrul de 
echilibru în aşa fel încât gravitația să-l pună la pământ. În multe cazuri, tot ce 
ai într-adevăr de făcut în aikido e să impingi pe cineva. Eleganta aikido-ului 
vine din aceea că poţi s-o faci cu sensibilitate şi control. 


Un exerciţiu excelent pentru a prinde sensul acestei calităţi este de a avea 
lângă tine un partener stând într-o poziţie relaxată şi confortabilă. Pune mâna 
pe partea superioară a braţului sau pe umărul său. Fă o conexiune din centrul 
tău prin braţul tău cu centrul partenerului astfel încât atunci când iti mişti 
centrul, partenerul să şi-l miste şi el pe al lui. Încearcă acest lucru din câteva 
poziţii şi unghiuri diferite şi descoperă din care direcție şi din care unghi e cel 
mai uşor de mişcat. Experimentează până ajungi la minimul de efort necesar 
pentru a-l dezechilibra. 


Chiar dacă acest exercițiu pare simplu sau de neînțeles, poți învăţa foarte 
multe încercându-l. Un lucru de observat este cât de puţin efort este într- 
adevăr necesar pentru a dezechilibra pe cineva. Într-o aruncare, ceea ce 
faci în principal este pur şi simplu dezechilibrarea partenerului şi posibil 
prelungirea momentului său existent. De aici încolo gravitația face toată 
treaba. 


Alt mod de a privi această conexiune cu centrul partenerului tău este gândeşti 
la a-ţi face partenerul „lipsit de greutate”. Când partenerul este solid în 
centrul său, cu picioarele bine înfipte în pământ, într-o poziţie puternică, 

vei putea să-l afectezi cu greu. Imagineaza-ti în schimb partenerul stând pe 
vârfuri, înclinându-se stângaci pe o parte, de-abia ţinându-se pe picioare. În 
acest caz el va fi (din punctul tău de vedere) aproape lipsit de greutate. 


O simplă apăsare uşoară cu un deget poate ajunge pentru a-l răsturna, de 
vreme ce gravitația face toată treaba. Prin afectarea centrului partenerului îl 
poţi aduce într-o stare de imponderabilitate. 


Lucrând cu principiile echilibrului, scopul este să-i iei partenerului centrul 
şi să-i tulburi echilibrul astfel încât să ajungă în starea instabilă, lipsit de 
greutate. 


Acest aspect al antenamentului are loc chiar la începutul unui procedeu, în 
timpul contopirii. La „sfârşitul” contopirii, trebuie să fi stabilit o astfel de 
relaţie cu partenerul încât el să fie deja lipsit de greutate. Cu alte cuvinte, 
partenerul atacă şi tu te contopeşti pentru a ieşi din calea atacului fără a i te 
opune. În acelaşi timp, te conectezi la centrul partenerului în asa fel încât la 
sfârşitul loviturii sau prizei sale să-şi fi pierdut deja echilibrul şi să fi devenit 
fără greutate. 


Cu o conexiune corectă, conducerea ki-ului 
partenerului şi atingerea centrului său, procedeul 
este „gata”, înainte de a interveni aruncarea. 
Daca ai învăţat cum să-ţi faci partenerul fără greutate, nu este nici o problemă 
în a executa o aruncare. “Aruncarea” este lipsită de efort, de vreme ce 

Principiile: 


partenerul este oricum gata să cadă. Aruncarea poate fi adaptată de obicei în 
orice direcţie şi nu e nevoie să te bazezi pe tehnică pentru a o executa. 


Flexibilitatea 


Exersează cu 
oameni diferiți 


Variatiuni 
Cand nu merge 


Jiyuwaza 


Exerseaza cu 

oameni diferiti 


Flexibilitatea in relație cu aikido înseamnă mai mult decât a fi capabil să 
pui palmele pe podea. Flexibilitatea se refera la abilitatea de a observa si 
reacţiona rapid în orice moment, în special când lucrurile se schimbă. 


Această aptitudine e greu de învăţat în orele de antrenament pentru că 
antrenamentul în sine te condiționează să te aştepţi mereu la acelaşi şi acelaşi 
lucru. E o obisnuinta la antrenament să se exerseze acelaşi atac cu aceeaşi 
ripostă. Deşi această metodă iti permite să înveţi mişcările care compun o 
anume ripostă, totdeauna ştii dinainte ce urmează. 


Ce se întâmplă dacă partenerul face ceva la care nu te aştepţi? Este exact 
cazul in care eşti nevoit să-ți foloseşti cunoştinţele de aikido pentru auto- 
apărare. Dacă te obişnuieşti să practici aikido într-un mod fix, atunci, când te 
vei confrunta cu o situaţie nouă, nu vei fi în stare să ripostezi corespunzător. 


Aici intervine flexibilitatea. Pe lângă învățarea principiilor, trebuie să fii 
flexibil în aplicarea acestor principii. 


În clasele normale poţi schimba partenerii în timp ce exersezi aceeaşi tehnică. 
Aceasta este un mod foarte folositor de a exersa pentru că următoarea 
persoană cu care vei lucra este complet diferită de ultimul tău partener. Ei 
diferă prin mărime, putere, temperament şi abordare. 


Dacă încerci să aplici un procedeu noului partener în exact aceeaşi manieră 
ca ultimului, mai mult ca sigur vei eşua. 


Un procedeu nu există prin el însuşi, rupt de un atac specific. Un “procedeu” 
este o folosire a princpiilor aikido aplicate unei situaţii specifice. Deci, nu 
există un mod corect de a executa irimi nage sau kote gaeshi. 


Există o formulă generală care poate fi recunoscută sub formă de irimi nage 
sau kote gaeshi, şi va trebui să adaptezi această formulă generală la o formă 
specifică dacă cineva te atacă. 


Un “procedeu” este aplicarea principiilor într-o 
situație specifică. 


Dacă studiezi cu diferiţi profesori de aikido, vei vedea multe variaţii ale 

unui anume procedeu. Fiecare profesor predă procedeul în felul în care îi 

este adecvat lui însuşi. Variatiunile procedeelor fiecărui profesor sunt bazate 
pe înţelegerea a multe principii ale aikido, adaptate la propriul tip fizic şi 
temperament. Aşa este şi aşa trebuie să fie. Provocarea este să iei ceea ce vezi 
şi să adaptezi la propriul tău corp şi temperament. Ai face o mare greşeală 

să încerci să executi un procedeu exact în felul în care ai văzut pe altcineva 
făcând-o (aşa cum şi profesorul ar face o mare greşeală încercând să te facă 


Variatiuni 


Cand un 
procedeu nu 
merge 


să executi u procedeu întocmai ca ele sau ca ea). 


Caută să vezi daca poţi înţelege principiile unui procedeu pe care îl vezi 
demonstrat, şi apoi încearcă să aplici aceste principii în situația ta. Depinzând 
de propriile circumstanţe, „formula” la care ajungi poate diferi foarte mult de 
ceea ce ai văzut şi totuşi să fi executat acelaşi procedeu. 


Pe măsură ce te obişnuieşti cu flexibilitatea, vei observa chiar că execuţia 
aceluiaşi procedeu cu acelaşi partener va fi altfel de fiecare dată. 


Flexibilitatea este ceva ce vei avea nevoie să dezvolti pentru tine însuți. 

Ea cere experimentare permanentă. Unele şcoli învaţă, de exemplu, că 
toate procedeele aikido trebuie să aibă un element vertical şi că mişcările 
orizontale sunt incorecte. Descoperă singur. Aproape orice procedeu aikido 
are un unghi al mişcării care este cel mai eficient. Experimentează acest 
unghi. Încearcă toate variațiile posibile. 


Cere procedeul un unghi de 45 de grade sau unghiul de 45 de grade este 

doar una dintre nenumăratele variatiuni posibile cu acest procedeu? Pentru 

a dobândi o înțelegere perfectă a unui procedeu, trebuie să încerci multe 
variatiuni ale lui. Trebuie să analizezi învelişul unui procedeu pentru a afla 
unde există principiile aikido şi unde încep ele să se piardă. Deci, primul 
procedeu poți. 

Când un procedeu nu merge este de cele mai multe ori pentru că ai abandonat 
unul sau mai multe principii ale aikido. De aceea este util să ai o înțelegere 
clară a acestor principii. Când un procedeu nu merge, poţi să te porţi prin 
următoarea litanie ca să vezi ce lipseşte. 


e Ai păstrat distanţa corectă? 

e Te-ai contopit cu atacul? 

e Ti-ai păstrat echilibrul? 

e Ai stabilit conexiunea cu centrul partenerului? 

e Ai condus energia partenerului într-o direcție avantajoasă pentru tine? 
e Ti-ai păstrat ki-ul extins? 

Ai rămas relaxat? 

e Ti-ai adus aminte să respiri? 


In cele mai multe cazuri, când un procedeu eşuează este din cauză că unul sau 
mai multe din aceste principii s-au pierdut. Încearcă să identifici elementele 
lipsă şi să le reintegrezi în practică. 


Un lucru care trebuie să fie clar e că un procedeu poate să nu meargă pentru 
că nu e adecvat atacului. Acest tip de confuzii apar în pregătirea artificială a 
unei lecţii. Un profesor încearcă să comunice ceva despre un anume principiu 
şi iti cere să exersezi un procedeu împotriva unui anume atac. Pe cand 
procedeul poate fi adecvat pentru profesor şi partenerul său, poate să nu fie 
adecvat pentru tine şi partenerul tău. 


De exemplu, irimi nage poate să nu fie cel mai potrivit procedeu dacă eşti 

Jiyuwaza 
dezvoltă 
flexibilitatea 


foarte scund şi partenerul tău e foarte înalt. Asta nu înseamnă că irimi nage e 
imposibil în această situație. Doar că, dacă ar fi fost la latitudinea ta să alegi 
riposta cea mai eficientă pentru tine, s-ar putea să nu fi ales irimi nage. 


Oricum, profesorul ţi-a spus să faci irimi nage. Aşa că îl încerci pentru că 
tocmai completezi învelişul irimi nage cu detaliile personale. Dar dacă 


frustrantă, pentru că instinctul îţi spune că trebuie să răspunzi în alt mod. 


Motivul pentru care atragem atenţia asupra acestui fapt este că instinctele în 
sine sunt cele pe care încercăm să le încurajăm practicând aikido dinăuntru 
în afară. Deci e important să poţi discerne între dificultăți de această natură şi 
problemele datorate omiterii unor principii ale aikido. 


Cu siguranţă principiul flexibilitatii dictează că dacă o abordare nu 
funcţionează, trebuie să comuti spre un alt procedeu. Asemenea schimbări 
sunt absolut necesare în practicarea jiyuwaza, sau antrenamentul în stil liber. 


Vreau să mentionez jiyuwaza aici pentru că, uimitor, şcolile de aikido n-o 
prea oferă ca parte a antrenamentului sau dacă o fac, nu o oferă decât elevilor 
avansați, de obicei după centura neagră. 


Găsesc acest lucru de-a dreptul deconcertant, pentru că orice exersezi la 
lecţiile de aikido este conceput să te conducă la. Gândiţi-vă la o şcoală de 
jazz care predă game, arpegii, chiar cântece, dar nu-i lasă niciodată pe elevi 
să improvizeze. 


Jiyuwaza este practica improvizatiei fericite din cadrul aikido. În practica 
jiyuwaza completă, nu ai nici o idee despre cum va ataca atacatorul. Trebuie 
să ripostezi atacului pe loc, folosind toate principiile aikido. Fiecare atac 
cere o altfel de ripostă spontană. Dacă exersezi doar riposte fixe, va fi greu să 
atingi această spontaneitate. 


Jiyuwaza este practica improvizatiei fericite. 


Dacă şcoala ta nu practică jiyuwaza, îţi recomand călduros s-o practici pe 
cont propriu. Strange un grup de elevi interesați şi exersati după ore. 


Pentru că jiyuwaza pretinde mai mult decât cunoştinţele de bază, e important 
să o luaţi cu încetul. Nu aveţi nici un avantaj practicând jiyuwaza rapid, mai 
ales la început. 


Puteţi de asemenea restrânge antrenamentul la câteva atacuri. De exemplu, un 
punct de plecare util sunt prinderile de încheietura mâinii. 


Încearcă să ripostezi spontan la diferite prize la încheietură. Lasă atacul însuşi 
să sugereze riposta. O variatiune extrem de utilă a acestei practici este ca 
nage să fie legat la ochi. Atunci riposta ar trebui să pornească în întregime 

din energia atacului şi nu dintr-o noţiune preconcepută de „cum se face”. 
Bineînţeles, jiyuwaza cu ochii legați presupune măsuri suplimentare de 
siguranță pentru ca nimeni să nu fie rănit. 


Principiile: 


Distanţa optimă (Ma ai) 


Distanţa este 
duşmanul 


Distanţa îi face 
partenerului loc să 
atace 


Distanţa rupe 
conexiunea 


Armonia este intimă 


Distanţa este 
duşmanul 


Distanţa îi face 
partenerului loc 
să te atace 


Distanţa rupe 
conexiunea 


Armonia e 
intimă 


Ma ai înseamnă literal “armonia spaţiului “ şi sensul este potrivit pentru 
spiritul aikido. Ma ai in aikido se referă în general la distanța optimă fata de 
un atacator, dar noţiunea de menţinere a sensului armoniei cu spaţiul e o cale 
bună pentru găsirea ma ai optim. 


În cel mai simplu sens, ma ai este spaţiul care-ţi permite să fii în siguranță. 
Dar ma ai se schimbă odată un atac început. De vreme ce nu vrei să fii în 
raza de acţiune a partenerului înaintea unui atac (pentru că poate să lovească 
şi să te atingă), odată atacul declanşat, relaţia dintre voi (ma ai-ul vostru) se 
schimbă dramatic. Pentru că ripostele din aikido folosesc aproape totdeauna 
contopirea, intrarea sau întoarcerea, te vei afla foarte aproape de partener. Nu 
te speria! În aikido, ca şi în dragoste, apropierea este bună. 


Tendinţa firească este mărim distanţa între noi şi ceva pe cale de a ne 
ameninţa. În aikido, adevărul este contrariul. 


Distanţa este duşmanul în ordinea naturală a lucrurilor din aikido. 
Acesta este adevărul şi asta din mai multe motive. 


Distanţa te lasă deschis şi atrage ki-ul partenerului în tine. Dacă eşti obiectul 
unui atac, distanţa îl face pe atacator să vină spre tine. Aceasta atrage ki-ul 
atacatorului spre centrul tău. În antrenamentul mai avansat poţi folosi acest 
lucru în avantajul tău, dar de vreme ce acum înveţi despre ma ai, consideră 
distanța personajul negativ. 


Dacă partenerul are suficientă distanţă între el si tine, el are loc să-şi ia avant 
pentru o lovitură puternică. Dacă eşti mai aproape, nu mai are chiar atât 

loc pentru avânt. Pentru majoritatea atacurilor prin lovire cu mâna sau cu 
piciorul, aceasta reduce semnificativ eficienţa atacului. intelege, pe de altă 
parte, că există anumite stiluri de arte marţiale care excelează în tehnici de 
luptă de aproape, deci acest lucru nu este o apărare propriu-zisă. 


De vreme ce esenţa aikido este să te unesti cu spiritul atacatorului, acolo unde 
există distanță e mai greu să mentii o legătură. Fiind aproape de partener poți 
să stabilesti un contact şi să mentii o conexiune bună. Această conexiune iti 
transmite intențiile şi acţiunile partenerului. 


Straniu, ca să te contopeşti cu un atac, ma ai optimă te pune într-o relație 
intimă cu atacatorul. 


Să intri aproape şi să realizezi conexiunea necesară înseamnă adeseori să 
accepti o altă persoană în imediata apropiere. Această imediată apropiere 
poate părea, şi de fapt chiar este, foarte intimă. 


E important de înţeles că deşi aikido este intim, aceasta nu este în 
sensul sexual. Cu toate astea, multi elevi încă găsesc această intimitate 
amenințătoare sau tulburătoare. 


Totuşi nu poate fi altfel dacă „devii una” cu atacatorul. A învăța să permiti 
unei persoane, care poate iti ameninţă viata, să se apropie atât de mult este, 
nu mai e nevoie s-o spunem, una dintre marile provocări ale aikido. 

Principiile 
Ki 


Forta contra ki 

Ce este ki? 
Conducerea ki-ului 
sau a mintii 

Cum sa conduci ki 


Tu alegi cum atacă 
partenerul 


Forta contra ki 

Ki înseamnă literal “energie” dar are conotatia unui principiu creativ 
fundamental. Cu siguranță, ki este semnificativ în aikido, de vreme ce este 
al doilea caracter care formează chiar cuvântul “aikido”. Dar cum putem 
înţelege legătura sa cu aikido într-un mod practic, nu teoretic? 


Când începem să practicăm aikido, în mod inevitabil executăm procedeele 
folosindu-ne muşchii şi „puterea”. Acesta este modul în care vedem în mod 
normal efectuarea de exerciţii fizice. 


Dar muşchii şi puterea nu funcționează în realitate în aikido. 
Este necesar un alt fel de abordare — folosirea ki-ului. 


Îmi aduc aminte de antrenamentele cu aikidoka experimentați pe când de-abia 
începusem aikido şi eram perplex de cât de uimitor de puternici păreau. Fără 
a părea că depun nici un efort, emanau o forță fenomenala — cu o ridicare din 
umeri m-ar fi aruncat cât colo. Simteam, când eram apucat de încheietură, o 
forță teribilă circulând prin braţele lor. 


De fapt, eram atât de copleșit de forța câtorva din partenerii mei, încât am 
fost aproape descurajat, pentru că eu păream a fi atât de departe de aceasta 
forță şi părea imposibil ca eu să pot dobândi vreodată o asemenea „putere”. 


Din fericire, acest fenomen a fost destul de fascinant pentru a mă păstra 
interesat şi studios. 


Aş vrea să spun acum că acest tip de putere este extinderea ki-ului. În studiul 
aikido, una dintre cele mai importante treceri este aceea de la folosirea 
muşchilor la folosirea ki-ului. Un aspect interesant al acestei treceri este că 
nu există o într-adevăr tehnică de dobândire a ki-ului. Unii profesori spun că 
iti poţi construi sau întări ki-ul prin diferite practici. Din propria experiență 
afirm că aceasta este incorect. Ki există deja în toate lucrurile. E mai probabil 
să blocăm ki-ul pe care îl avem deja decât să constatăm că avem nevioe de 

ki suplimentar. Ca multe alte aspecte ale aikido, cea mai mare provocare este 
dezvatul de obiceiuri vechi, mai degrabă decât învăţarea unora noi. 


Începătorii, în mod special începătorii care au forță fizică, se văd adeseori 
puşi in fata paradoxului putere contra ki, menționat mai sus. Folosirea forței 
fizice împotriva unui aikidoka experimentat nu va da rezultate aproape 
niciodată. Acest eşec neaşteptat are două motive. 


Primul, se opune forţa fizică pură forţei ki-ului şi forța dezvoltată de ki este 
de departe mai puternică decât cea fizică. Al doilea, forţa fizică produce 
confruntare iar confruntarea îi oferă partenerului ceva împotriva căruia să 
lupte. 


De exemplu, dacă executi un procedeu ikkyo împotriva unei lovituri de 
deasupra capului şi-ţi foloseşti muşchii să razbati prin procedeu, îi dai imediat 
partenerului „ceva” cu care să se lupte în continuare. E ceva în calitatea forței 
musculare care îi permite oponentului să împingă înapoi. În domeniul forței 
musculare se aplică un fel de fizică newtoniană: pentru fiecare acţiune există 


Ce este ki? 


Conducerea ki- 
ului sau a minții 


o reacțiune de sens contrar. 


Puterea ki are o calitate diferită. E clară, puternică şi imperativă. În acelaşi 
timp are calitatea unui vânt tare sau a unui val puternic. De vreme ce efectele 
sale sunt palpabile, pare imposibil să-i rezişti sau să i te împotriveşti. Cine se 
împotriveşte unui val uriaş sau încearcă să oprească vântul? Are forță, dar 
nimic de care să apuci. 


Deci, ce este exact ki? Ki este forţa care este disponibilă fără a-ţi folosi 
muşchii, voinţa, încleştarea sau efortul. 


Deci, dacă nu folosim muşchii, voinţa, încleştarea sau efortul, cum ne 
antrenăm? Ei, bine, acesta este misterul pe care va trebui să-l cercetezi în 
timpul antrenamentului. Poţi găsi răspuns în propriul corp, dar cea mai bună 
cale de a începe e să încerci, intenţionat, să nu-ţi foloseşti muşchii, voinţa, 
încleştarea sau efortul. Vezi ce ţi-a mai rămas. 


Paradox: 
Daca nu merge, străduieşte-te mai putin. 


Acest paradox clasic al aikido flutură prin fata înțelepciunii convenționale. 
Înţelepciunea convenţională spune „Ca să faci cât mai bine, străduieşte-te 
mai tare!” În aikido, aceasta sună „Ca să faci cât mai bine, străduieşte-te mai 
putin!” 


Aceasta pentru că noi efectuăm ,,straduieste-te mai tare” cu efort. Dar aceasta 
abordare în sine declanşează rezistenţa care ne va învinge. „Străduindu-ne 
mai putin” permitem altcuiva să iasă in fata şi să facă toată treaba pentru noi. 
Acest altcineva este ki. 


Ki devine disponibil cu conştiinţa relaxată. 


Relaxarea este imperativă pentru extinderea ki. Practicantii de aikido spun ca 
muschii incordati, pumnii stransi, etc. taie ki-ul. 


Acesta este motivul pentru care (în rolul lui nage) aşteptăm până în ultimul 
moment ca să apucăm partenerul în timpul unui procedeu. Apucarea taie 
ki-ul. Majoritatea procedeelor în care credem că trebuie să „apucăm” pot fi 
efectuate fără să apucăm deloc. 


Trebuie doar să înţelegi că, pe măsură ce exersezi, pe măsură ce devii mai 
relaxat, pe măsură ce renunti la efort, putere şi încleştare, altceva devine 
disponibil. Dacă ştii dinainte despre ce este vorba poți fi în căutarea lui. La 
început îl vei observa după ce are loc. Mai târziu îl vei observa în timpul 
antrenamentului. De fiecare dată când îi observi prezenţa, te va ajuta să-ți 
întăreşti părerea despre renunţarea la muşchi, voință, încleştare şi efort. 
Când lucrezi cu ki-ul propriu şi cu al partenerului, te muţi din sfera corpului 
şi începi să lucrezi cu energie. Începi să lucrezi atât cu propria-ti energie cât 
şi cu a partenerului. E o experienţă foarte diferită (şi foarte eliberatoare). 
Avem cu toţii un depozit de experienţe şi metode condiţionate de a trata 
fizicul. Pe de altă parte, multi dintre noi nu au prea multă experiență in 
domeniul energiei. 


Această noutate ne permite să ne îndepărtăm de reacţiile condiţionate şi să 
venim cu ceva diferit. 

Cum să 
conduci ki-ul 


Tu alegi cum 
atacă partenerul 

De exemplu, ştiu că, dacă lucrez cu un om mare, puternic, şi mă gândesc 

să-i mişc corpul, va trebui să depun un efort considerabil şi s-ar putea să nu 
reuşesc. Asta este concluzia intelectuală la care ajung. E una foarte viscerală, 
bazată pe experienţa de o viaţă care spune că o persoană mai mare şi mai 
puternică va câştiga. Dacă îl abordez pe acest om mare şi puternic cu această 
atitudine, sunt deja învins. Pe de altă parte, dacă nu îl privesc ca pe 120 kg de 
muşchi şi tendoane, ci îl văd ca energie, opţiunile mele sunt mai largi. 


E mai uşor să-i mişti partenerului energia decât 
trupul. 


Dacă iti angajezi partenerul pe tărâm energetic, iti va fi mai uşor. Într-o 
confruntare fizică, toate celelalte lucruri fiind egale, persoana mai puternică 
va fi în avantaj. Pe de altă parte, în lumea ki-ului, forța fizică înseamnă putin. 
Misti corpul energetic al partenerului, nu cel fizic. Corpul energetic este 
adeseori privit ca minte, intenţie sau ki. Asta înseamnă că, pentru a afecta 
corpul energetic al partenerului, îi afectezi mintea, intenţia sau ki-ul. 


Fizicul urmează energeticul. 


Există o relaţie între fizic şi energetic. Fizicul urmează energeticul. Cu alte 
cuvinte, dacă afectezi câmpul energetic al partenerului, corpul se va mişca 
mai uşor. Dacă îi conduci partenerului mintea sau ki-ul, corpul le urmează ca 
o păpuşă supusă. 


Conducerea ki-ului este o formă avansată de conexiune — conexiunea cu 
energia esenţială a partenerului fără a stabili neapărat un contact fizic. 


Putem trata această întrebare doar superficial. Răspunsurile reale vor veni din 
propria ta practică şi experiență. 


Un început bun de antrenament în conducerea ki-ului este să începi procedeul 
înainte ca partenerul să te atingă. De exemplu, dacă partenerul se întinde după 
încheietura ta şi tu aştepţi până când te apucă pentru a începe să te întorci 

şi să-l arunci, te vei trezi cu trupul cuiva atârnând de braţul tău pe când tu 
încerci să-l arunci. Dacă, în schimb, începi întoarcerea şi aruncarea înainte de 
a te apuca, vei fi capabil să-i conduci energia. Înainte de a te apuca, dacă eşti 
deja în mişcare, partenerul va trebui să-ți observe mişcările şi să te urmeze. 
Dacă intenţia lui este să te apuce, vei putea să-i conduci ki-ul doar rămânând 
uşor înaintea apucării sale. Apoi pur şi simplu condu mişcarea într-o poziţie 
convenabilă de aikido. 


Bineînţeles, sincronizarea este critică în conducerea partenerului. Dacă îl 
conduci prea devreme, te vei fi întors înainte ca el să fi comis vreun atac şi 
el poate să abandoneze atacul şi să încerce din nou. Dacă aştepţi prea mult, 
pierzi avantajul conducerii. 


Conducerea ki-ului iti permite să influentezi modul in care va ataca 
partenerul. Vorbim adeseori despre a-i da partenerului o şansă clară de atac. 
Dacă îi oferi mâna, aceasta devine un obiect al atacului mai de dorit decât 
dacă nu i-ai oferi nimic. Prin uşurarea atacului într-o anumită direcție, practic 
îl „sileşti” pe partener să te atace cum vrei tu. Cu alte cuvinte, vei şti dinainte 
cum vei fi atacat pentru că i-ai făcut o ofertă prea bună pentru a o refuza. 
Acesta este un avantaj enorm pentru tine. ÎI privează pe partener de elementul 


surpriză al atacului. Dacă poți conduce atacul, vei şti dinainte ce va face şi ce 
urmăreşte. Încă o dată, secretul conducerii ki este sincronizarea. 


Conducerea ki permite ca tu să stabileşti cum va 
ataca partenerul. 


Principiile: 
Atemi 


la-i minţile Atemi înseamnă literal lovitură, dar în aikido are un înţeles şi o utilizare 
Umple-ti specifice. Atemi este folosit pentru a lovi deschiderile partenerului, nu pentru 
deschiderile a provoca rani, ci pentru a-i lua mintea si a-i afecta sau conduce ki-ul. 


la-i mintile Daca, de exemplu, partenerul incepe un atac puternic cu pumnul gi tu te dai 
la o parte şi iti plasezi pumnul în poziţia in care va fi capul său în momentul 
loviturii, eşti pe cale de a schimba dramatic atacul partenerului. În afară de 
cazul în care partenerul nu ţi-a observat pumnul, vei vedea că atacul ezită. În 
mod normal, momentul de înaintare al atacului se va opri. De fapt, partenerul 
va încerca să inverseze acest moment pentru a evita să intre în pumnul tău. 
Observa că nu lovesti propriu-zis fata partenerului. Doar iti plasezi pumnul 
într-o poziţie în care ar trebui să ajungă dacă isi continuă atacul. 


Aceasta este reacţia tipică pe care corpul tău ar avea-o automat dacă ai fi 
surprins de o creangă joasă a unui copac în timpul mersului. Te-ai trage 
înapoi, ai putea chiar să cazi evitând să loveşti creanga. Prin plasarea 
judicioasă a „loviturii” poţi afecta dramatic energia şi poziţia partenerului 
precum şi relaţia lui cu tine. 


Asta nu înseamnă că trebuie să foloseşti tot timpul un atemi. 


In aikido, vrei să foloseşti energia partenerului, aşa că schimbarea unei 
mişcări în fata într-o mişcare în spate nu e neapărat ceea ce urmăreşti. E doar 
o opţiune disponibilă pentru a altera ki-ul partenerului. 


Umple-ti Un alt rol important al atemi este de a umple deschiderile din propria ta sferă 
deschiderile astfel încât partenerul să nu te poată ataca. 


Să luăm cazul în care partenerul te apucă de mâna dreaptă cu mâna sa stângă. 
Drept ripostă, iti ridici mâna în diagonală spre dreapta sus urmărind să 
ajungi sub subsuoara lui pentru o aruncare. Când intri sub subsuoara lui eşti 
potenţial vulnerabil la o lovitură cu mâna dreaptă a partenerului. Aşa că, în 
timpul intrării, mâna ta stângă loveşte fata partenerului. Această lovitură nu 
are de fapt scopul de a-l răni. Doar îl forțează să-şi ridice mâna dreaptă şi să 
se apere. Acest blocaj te asigură că nu-şi va folosi mâna dreaptă pentru a te 
lovi. 


Ai umplut deschiderea momentană creată de mişcarea executată. 
In general, atemi are trei aspecte practice: 
e Pentru oprirea sau schimbarea ki-ului sau mişcării partenerului 


e Pentru a-ţi umple propria deschidere potenţială astfel încât partenerul să nu 
poată intra 

e Ca o ultimă resursă, pentru a-ți lovi efectiv partenerul 
Dacă toate celelalte eşuează, atemi poate fi folosită ca o lovitură efectivă. 


Când viata iti este pusă în pericol, foloseşti tot ce ai la îndemână. Dacă tot ce 
ţi-a mai rămas este o lovitură, foloseste-o. 


Procedeele 


Ce sunt ele? 


Anatomia unui 
procedeu 


Contopirea 
Conducerea 
Controlul 
Neutralizarea 


Conexiunea 


Anatomia unui 

procedeu 


Contopirea 


Conducerea 


Controlul 


În multe şcoli de aikido se pune un mare accent pe învăţarea procedeelor. 
Procedeele formează repertoriul de mişcări de aikido şi, aşa se spune, cu cât 
înveţi procedeele mai bine, cu atât înveți mai bine aikido. Dar ce încerci să 
înveţi exersând procedee iar şi iar ani de zile? 


Cei mai multi practicanți de aikido care au exersat mult timp observă că, dupa 
un timp, ceva se schimbă în modul în care fac aikido. Nu se mai preocupă aşa 
mult de detaliile unui procedeu. În loc de asta, pur şi simplu rezolvă un atac 
folosind, ei bine, aikido. Printr-o repetiţie la nesfârşit şi-au însuşit până la 
urmă procedeele, şi, când le aplică, ele devin expresii personale ale propriului 
lor aikido. 


Adevăratul aikido este întruchiparea principiilor de 
aikido laolaltă cu tacticile de aikido 


Acesta este adevăratul motiv pentru exersarea procedeelor: să-ţi insusesti 
aikido. Procedeele pot fi considerate ca forme exterioare sau suprafeţe ale 
adevăratului aikido. Adevăratul aikido este întruchiparea principiilor de 
aikido laolaltă cu tacticile de aikido. 


Prin exersare continuă, începi să prinzi licăriri din adâncurile adevăratului 
aikido. După suficiente astfel de licăriri, începi să treci de la suprafaţă la 
lucrul adevărat în antrenamentul normal. 


Procedeele au câteva lucruri în comun, indiferent de atac sau ripostă. Acestea 
sunt elementele unui procedeu, care urmăresc o anumită ordine. Ele sunt: 


contopirea, conducerea, controlul şi neutralizarea. 


Imprejurul acestor elemente este cercul conexiunii. 


Contopirea este ai din aikido. Este metoda unirii cu atacul, fără a i te opune. 
Contopirea te poziţionează în asa fel încât directionezi energia partenerului 
fără să te izbeşti de forța atacului. 


Conducerea ia energia partenerului şi o extinde doar puţin peste nivelul de 
confort pe care l-ar avea partenerul în mod normal. Această extindere îl face 
în general pe partener să-şi piardă centrul. ÎI dezechilibrează. În acest punct 
poţi dirija relativ uşor mişcările partenerului oriunde vrei. 


Controlul în acest context înseamnă să te conectezi cu ki-ul şi cu centrul 
partenerului şi să le muţi unde ai nevoie. Mai înseamnă control asupra ki-ului 
şi centrului proprii. 


Controlul conferă lejeritate în manevrarea partenerului. 


Trebuie să-ți rafinezi controlul astfel încât procedeele tale să nu aibă 


Neutralizarea 


Conexiunea 


deschideri. Dacă ai un control instabil, partenerul poate scăpa, poate întoarce 
procedeul împotriva ta sau te poate leza în alt fel. Controlul este ca un smalţ 

care iti îmbracă procedeul. Nu este poros, nu are găuri, e uniform şi continuu 
aşa că nimic nu se poate strecura prin el. 


Tine minte că în aiki controlul este binevoitor. Este manifestat cu bunătate 
iubitoare, nu cu cruzime sau cu răzbunare. 


Aceasta este finalul unui procedeu. Este de obicei fie o aruncare fie o 
imobilizare. În ambele cazuri, atacul este neutralizat, cel puţin pe moment. 
Tine minte că o aruncare de aikido — de felul celor pe care le facem de sute de 
ori la un antrenament — poate fi devastatoare pentru cineva care nu ştie cum 
să cadă. Aşa că o aruncare poate “neutraliza” un atacator prin rănirea sa. De 
aceea trebuie să-ţi controlezi aruncările cât se poate de mult. Tot din acest 
motiv trebuie să-ți imobilizezi partenerul, dacă e posibil. Dacă atacatorul ştie 
cum să cadă, atunci aruncarea nu-l va opri pentru mult timp. Dacă nu ştie, 
aruncarea poate provoca mai mult rău decât intentionezi. 


Dacă eşti experimentat, simpla dezechilibrare a partenerului şi ţinerea lui 
într-o poziţie de instabilitate pot fi suficiente pentru a-l convinge să oprească 
atacul. Acesta este de asemenea un mod eficient de neutralizare. 


Conexiunea este liantul care combină aceste elemente într-un tot. Ea asigură 
sincronizarea pentru o contopire eficientă, este conduita prin care extinzi ki-ul 
partenerului, creează feedback-ul necesar pentru control şi consolidează în 
final neutralizarea procedeului. 


Aikidoka experimentați vor recunoaşte că nu există granite clare şi uşor de 
observat între elementele unui procedeu. Ele se contopesc unul cu altul. 
Chiar prima mişcare poate conţine toate elementele contopirii, conducerii, 
controlului, neutralizării şi conexiunii. 


De vreme ce nu descriu procedee specifice în această carte, foloseşte aceste 
deosebiri pentru a-ţi evalua propriul antrenament. Încearcă să identifici aceste 
elemente în fiecare din procedee. Dacă unele lipsesc sau sunt mai putin 
dezvoltate, absenţa lor ar putea să-ţi creeze probleme. 


Procedeele: 


Valoarea procedeelor 


Renunta la 
procedee 


Procedeele sunt 
tactice 
Renunta la 
procedee 


Cel mai bun mod de a folosi procedeele noi e sa incerci sa intelegi principiile 
dinăuntrul lor. Daca-ti formezi obiceiul de a învăţa să simţi conţinutul adânc 
al unui procedeu, vei fi curând capabil să îi laşi la o parte forma şi să îi 
exersezi conţinutul. 

Aceasta aminteşte de o axiomă cheie a procedeelor: învaţă să laşi la o parte 
cât mai curând procedeul. Cu cat mai curând poţi trece de la forma rigidă a 
unui procedeu la ,,simtirea” în spirit aikido a mişcării, cu atât mai curând vei 
face aikido o parte din tine însuţi. Chiar daca iti va lua ani să-ți insusesti un 
procedeu, dacă te antrenezi înțelegând că „harta nu e locul” — cu alte cuvinte, 
că procedeul nu este adevărul — vei avea abordarea cea mai eficientă. 


Învață să renunti la procedeu cât mai curând 
posibil. 

Procedeele 

sunt tactice 


Dacă exersezi la nesfârşit repetând aceeaşi formă, procedeul tău va funcționa 
doar într-o plajă restrânsă de condiţii pentru care această formă e adecvată. 
De îndată ce te trezeşti într-o situaţie în care forma nu mai funcționează, fie 
va trebui să părăseşti principiile aikido şi recurgi la forță sau la trucuri, fie nu 
vei fi în stare să executi deloc procedeul. 


E mai bine să cauţi aspectul interior (principiile) unui procedeu. Odată ce 

ai prins sensul principiilor, vei fi capabil să le aplici, indiferent de situație. 

Şi un lucru ciudat se întâmplă atunci când începi să încorporezi principiile 
aikido în tot antrenamentul. Dintr-o dată amănuntele despre mâini şi picioare 
devin mult mai putin importante. Poti, totuşi, să executi procedeul chiar daca 
mâinile şi picioarele se mişcă altfel decât într-o ,,forma” învățată dinainte. 

Şi în final vei observa că „forma” ta a fost creată ca un rezultat al exprimării 
acestor principii. Cu alte cuvinte, de fiecare dată când exersezi, creezi o nouă 
formă de ikkyo sau kote gaeshi. Principiile dau expresie formei. 


Procedeele înglobează atât cunoştinţe cât şi simtire. 


Pentru că aikido este o artă marţială, foloseşte tactica pentru a-şi atinge 
scopul martial. Când înveţi un procedeu, e important să înţelegi tacticile 
implicate. Aplicarea principiilor aikido conform acestor tactici asigură 
succesul procedeului. 


Fiecare procedeu de aikido înglobează un număr de aspecte tactice. Unele pot 
fi generale şi pot fi găsite în toate procedeele iar alte tactici pot fi specifice 
procedeului. Încearcă să identifici şi să controlezi fiecare aspect tactic. 


De exemplu, procedeul tenshi nage cuprinde câteva tactici. O tactică este să 
extragi ki-ul atacatorului din mâna inferioară de atac şi să-l muţi în punctul 
„slab” aflat pe podea în spatele lui. Altă tactică poartă ki-ul din braţul săi 
superior de atac în spirală în jurul său şi apoi extinde braţul cu cotul în sus 
şi peste umărul atacatorului. Alt element tactic al procedeului este să imparti 
mişcarea energiei atacului. Şi un alt aspect este să străpungi linia centrală a 
atacatorului cu ki-ul din ambele tale mâini, având braţele în triunghi chiar 
înainte ca atacatorul să-ţi apuce încheieturile. 


Acestea sunt doar nişte exemple. Să presupunem că există zece tactici care 
sunt importante în executarea corectă a procedeului. 


Va trebui să le incluzi pe toate dacă poți. Din fericire, tacticile din aikido 

sunt atât de inteligente încât, chiar dacă nu le foloseşti pe toate, procedeul va 
funcţiona. Dacă ai folosit doar şapte din cele zece tactici pentru un procedeu, 
acesta va funcţiona fără prea multă bătaie de cap. Dacă foloseşti numai cinci 
dintre tactici, s-ar putea să fii nevoit să recurgi şi la forță pe lângă aikido. 
Dacă incluzi doar două sau trei tactici, probabil că procedeul va eşua. În cazul 
în care exersezi regulat toate cele zece tactici, dacă eşti vreodată confruntat 
cu o situație reală, ai şansa de a include în procedeu şapte sau opt dintre ele şi 
totul se va sfârşi cu bine. 


Nu vei găsi aici tactici detaliate pentru anumite procedee. Este nevoie ca ele 
să fie predate initial prin transmitere directă. Aşa este, direct de la profesorul 
cu care lucrezi. Dar ele nu sunt în mod special ezoterice sau ascunse. Odată 
ce recunoşti şabloanele, poţi descoperi şi singur tacticile dintr-un procedeu. 
Tot ce ai de făcut este să analizezi procedeul ca pe o formă marțială pentru a 


descoperi ce este important. Ce trebuie să faci pentru a nu fi lezat de atac? Cu 
alte cuvinte, cum te mişti ca să-ţi minimizezi deschiderile şi să maximizezi 
slăbiciunile partenerului? 


Ce trebuie să faci pentru a conduce atacul la neutralizare? Ce trebuie să faci 
pentru a controla situaţia? Toate acestea determină tacticile unui procedeu. 


În timpul antrenamentului, învaţă să combini elementele tactice ale 
procedeelor cu principiile aikido. Acest lucru iti permite să pui aspectul 
martial al aikido în slujba folosirii benefice a aikido. 


Procedeele: 
Probleme cu procedeele 


Procedeele sunt o sabie cu două tăişuri. Pe de o parte te pot conduce la 

o înțelegere a principiilor aikido. Tragedia este că aceste procedee devin 
adeseori un scop în sine. Procedeele pot fi ca sabia care ia viaţa sau ca 
sabia care dă viata. Ele iau viata când devin rigide, lipsite de flexibilitate şi 
autoritare. 


Dau viata atunci când dezvăluie înțelesul adânc al aikido. 


Dacă nimeresti la o şcoală unde profesorul de aikido insistă că demonstraţia 
sa este modul corect de a executa un procedeu, mai bine ai căuta altă şcoală. 
Detaliile specifice ale modului în care este predat un procedeu sunt tributare 
stilului, temperamentului, structurii fizice şi trecutului unui profesor. Sunt, 
de asemenea, specifice atacului pe care îl primeşte şi persoanei care atacă. 
Când un profesor insistă ca piciorul tău să se mişte neapărat „aşa” şi mâna 
trebui să fie totdeauna „aşa” şi „aşa”, confundă exprimarea personală a artei 
cu principiile şi tacticile care fac aikido să meargă. Profesorii ca acesta cred 
că, de vreme ce exprimarea personală merge în cazul lor, calea lor trebuie 
transmisă elevilor. Ei au uitat că aikido înglobează principii universale care se 
exprimă pe sine de fiecare dată în mod unic. 


Poti descoperi şi singur bogăţia aikido. Dacă ai ocazia să te antrenezi în 

mai multe şcoli diferite, chiar dacă şcolile sunt în cadrul aceluiaşi „curent”, 
vei vedea moduri diferite de executare a aceloraşi procedee. Şi chiar dacă 
procedeele sunt diferite de ale tale, vor funcţiona, dacă executantul este 
antrenat. Nu pot sublinia cât aş vrea acest aspect: procedeele de aikido sunt 
exprimările personale ale executantului. Principiile aikido sunt cele care fac 
procedeele să lucreze. Principiile rămân aceleaşi, indiferent cine le exersează 
sau care este situația. 

Ukemi 
Arta căderii 


Ukemi este o 
încercare activă 
Lasă-te în jos 
intenționat 
Respiră în timpul 
ukemi 


Ukemi este o 


încercare activă 

Lasă-te 
intenţionat la 
pământ 


O părere greşită printre începători este că ukemi, sau arta de a cădea este 
considerată un aspect pasiv, dificil sau de nedorit al practicării aikido. 


3» 


Partea „distractivă” e să arunci oamenii. Partea plicticoasă e să fii aruncat. 
Dar există un mod diferit de a aborda ukemi care îl face mai interesant, 
considerabil mai uşor de învăţat şi mai eficient. 


Chiar dacă, în rolul lui uke, eşti aruncat, ukemi este totuşi o încercare 

activă. Uke are de fapt două roluri. Primul este cel de atacator. Uke trebuie 

să furnizeze un atac bun, corect, pentru ca nage să poată exersa. Învăţarea 
atacurilor este un studiu în sine. Odată ce nage s-a contopit cu atacul şi începe 
să-l redirectioneze, are loc o schimbare. Acum nu mai esti cel care conduce, 
ci cel care urmează. Nage a preluat controlul şi iti dirijează energia. 


Greşeala pe care o fac multi începători în acest punct este că devin pasivi. Il 
lasă pe nage să-i târască şi să-i arunce ca pe nişte saci cu orez. Ca uke, trebuie 
să fii tot timpul activ. 


În loc să fii tras de colo-colo şi aruncat la pământ, obţii un avantaj 
extraordinar dacă urmezi activ conducerea lui nage, mişcându-te cu propria 
putere şi în propria direcție. La un moment dat, nage poate face ceva ca să 
te dezechilibreze iremediabil. De îndată ce simţi că te dezechilibrezi, practic 
întrerupi interacțiunea cu nage şi te laşi la pământ! 


Observă cine şi ce face în descrierea anterioară. Uke trebuie să se simtă 
stăpân pe situaţie, chiar când este aruncat! 


Trebuie să te simţi stăpân pe situaţie, chiar când 
eşti aruncat. 


Să folosim shomen uchi ikkyo ca exemplu. Executi un atac clar, corect asupra 
creştetului capului partenerului. Când el execută ikkyo, corpul tău este îndoit 
şi energia iti este dirijată spre pământ. Poti fi pur şi simplu plesnit de pământ 
ca un prosop ud sau poți fi activ. A fi activ înseamnă a te lăsa la pământ 
intenționat. În orice caz trebuie să fii în echilibru. 


Partenerul te dezechilibrează continuu şi, prin executarea unui ukemi activ, iti 
restabileşti continuu echilibrul. Acest dans duce până la pământ sau până la 
un procedeu de imobilizare aplicat asupra ta. 


Motivația tactică a acestei metode de antrenament este aceea că, daca 
partenerul iti oferă o deschidere, eşti în poziţia (mai precis, stăpân pe situaţie) 
de a te mişca prin acea deschidere. Ai putea chiar să aplici un procedeu 
asupra partenerului dacă eşti echilibrat şi iti controlezi propria cădere. 


Metoda ukemi-ului activ este foarte simplă. Odată ce simţi ca-ti pierzi 
echilibrul, nu te opune. Fă un pas sau doi pentru a-ţi recăpăta echilibrul şi 
apoi lasă-te în jos, sub propriul control, până la saltea. Bineînţeles, viteza va 
trebui să se armonizeze cu a partenerului. 


Respiră în 
timpul ukemi 


Ca să simţi cum ar fi, imagineaza-ti că esti uke. 


ÎI lovesti pe nage si imagineazi-ti că el aplică un procedeu asupra ta. Treci cu 
încetinitorul prin mişcările lui asupra ta. Dacă executi mişcările sub propriul 
tău control, vei putea să opreşti şi să inversezi mişcările în orice moment. 
Trebuie să ai acest sentiment (control, reversibilitate) atunci când cineva te 
aruncă în realitate. 


Dacă poți trata ukemi în acest fel, vei fi de mare ajutor elevilor începători 
pentru că practic îi vei „învăţa” aruncarea sau procedeul prin modul în care 
efectuezi căderea. 


O versiune mult mai avansată a ukemi este aceea în care te mişti într-o 
direcţie neaşteptată (adică nu în locul în care nage se aşteaptă să cazi) după 
pierderea echilibrului. Acest lucru ar putea perturba echilibrul lui nage şi 
deodată nage va executa ukemi! 

Respirația este foarte importantă în ukemi. Dacă iti tii respiraţia, corpul tău 
nu va fi moale şi suplu iar tu vei fi epuizat. Dacă ukemi pare dificil, ajută-te 
de respiraţie pentru a suporta căderea. 


Dacă iti controlezi ukemi, respiraţia, şi rămâi relaxat simțind ki-ul circulând 
prin tine, ukemi va fi o experiență complet diferită. Ai pute ajunge la 
concluzia că ukemi e mai plăcut decât aruncarea! 


Aspectele marţiale ale aikido 


Intenţia şi utilitatea 


Intenția 
Utilitatea 


Intenția 


Este important să incluzi în studiu două aspecte marţiale ale aikido. Acestea 
sunt intenţia şi utilitatea. 


Intenţia determină gravitatea rezultatului, iar utilitatea determină eficiența 
rezultatului. 


Când aplici aspectul martial al aikido, ai o serie de opțiuni, de la a fi foarte 
protector până la a-ţi devasta oponentul. 


După ce atingi un anumit grad de îndemânare, diferența între o ripostă 
protectoare şi una devastatoare este doar diferenţa de intenţie. 


Să mai spunem o dată: Diferenţa dintre protecţie şi devastare nu e dată de 
procedeu sau de metodă. Este doar o diferenţă de intenţie. Acelaşi procedeu 
poate scoate oponentul din luptă cu blandete sau îl poate devasta fizic, în 
funcţie de ce intentionezi. 


Acest adevăr produce atât un simț al securităţii cât si un simţ al 
responsabilitatii. Securitate este în a şti că poţi rezolva orice situaţie cu un 
grad adecvat de forță. Este, de asemenea responsabilitate în a şti că forța 
excesivă poate duce la pierderea controlului sau la pierderea cumpătului. 

A obţine rezultate maxime lucrând cu intenţia înseamnă să tinzi să produci 
cel mai mare efect folosind cât mai puţină forţă. Aceasta tinde să tempereze 
intenția astfel încât să nu devină devastatoare. 

Utilitatea 


Aspectul martial al aikido este un excelent punct de referinţă pentru a 
determina utilitatea unui procedeu. Din punct de vedere martial, trebuie să 
întrebi “Funcţionează?” şi “Creează vreo deschidere?”. 


Când întrebi “funcționează?” verifici daca eşti capabil să redirectionezi forța 
şi energia partenerului într-un mod simplu, armonios, fără exces de forță din 
partea ta. Nu e suficient să-ţi arunci partenerul la pământ. Mai importantă este 
“calitatea” cu care îl arunci la pământ! 


Deschiderile sunt timpi şi locuri în sfera ta în care eşti vulnerabil la atac. De 
asemenea, deschiderile îi permit partenerului să recapete controlul asupra ta 
în timp ce încerci să-l neutralizezi. Imaginandu-ti că eşti înconjurat de o sferă 
cam de diametrul braţelor întinse, poţi considera deschiderea ca pe un punct 
slab în această sferă. Prin aceste deschideri partenerul va ataca efectiv sau va 
evada. Când executi un procedeu, este totdeauna important să observi dacă nu 
cumva creezi vreo deschidere. 


Învăţând să-ţi observi propriile deschideri, vei învăţa să le observi şi pe cele 
din procedeele partenerului. 


Antrenamentul de Aikido 


Principii călăuzitoare, atitudini şi aforisme 


Principii 
călăuzitoare utile 
Atitudini utile 
Aforisme 
Principii 
călăuzitoare 
utile 

Partea principală în învăţarea aikido este antrenamentul. Nimic nu înlocuieşte 
timpul petrecut pe saltea. Totuşi, există câteva principii călăuzitoare generale 
care fac acest timp petrecut pe saltea mai eficient şi mai plăcut. 


Ca tot ce este cuprins în această carte, iti recomand să decizi tu însuţi dacă 
aceste principii călăuzitoare au vreun rost. Eu le-am găsit eficiente în procesul 
de antrenament. Va trebui să vezi dacă sunt valabile şi pentru tine. 


Antrenamentul este un studiu personal, nu o competiţie. 


În cultura noastră, e destul de greu să nu te simţi competitiv în antrenamentul 
de aikido. Dar vei învăţa aikido mai repede şi mai “adânc” dacă poţi rezista 
acestei tentaţii şi să transformi antrenamentul într-un studiu personal. 


Mersul mai încet e mai bun. Vei putea găsi “sensul” aikido. 


Dorinţa de realizare tinde să ne facă să vrem să ne grăbim când de fapt e 
mai bine s-o luăm încet. Mersul încet este de un real ajutor pentru că îi dă 
sistemului nervos timp să se confrunte cu mişcările dinăuntru spre afară — să 
simtă mişcarea — ceea ce constituie modul real de învăţare. 

Invata să faci mult cu putin. 


Această abordare ne ajută să depăşim nevoia aproape irezistibilă de a “face” 
aikido, în special cu muşchii sau cu forța. Dacă înveţi să faci mult cu putin, 
va trebui să găseşti calea aiki de a face lucrurile. 


Experimentează cât poţi de mult. 


Descoperă întreg “învelişul” unei formule. A şti unde lucrurile nu merg bine e 


Atitudini utile 


la fel de folositor ca a şti unde ele merg bine. 


Nu face niciodată ceva care pare periculos sau peste puterile tale în acel 
moment. 


Aikido este o artă inteligentă. Vechea maximă “no pain, no gain” (nu obţii 
nimic fără durere) ar trebui înlocuită cu “no brain, no gain” (nu obţii nimic 
fără cap). Nu te scoate singur pe tuşă pentru că ai ignorat avertismentele 
propriului corp. A învăța auto-apărarea poate însemna si să te aperi de 
certaretii din propriul dojo. 


Ai întotdeauna grijă de tine. Cere-i partenerului să încetinească sau s-o ia mai 
uşor dacă simţi că nu eşti gata pentru un anumit nivel al antrenamentului. 
Dacă, din orice motiv, nu reacționează la rugăminte, încetează să te antrenezi 
cu el. 


Fă ca antrenamentul să fie plin de bucurie! 


Dacă nu te simți bine, probabil iti scapă înțelesul antrenamentului de aikido. 
Relaxează-te! 


Cum adopti o atitudine? Şi de ce ar trebui? 


lată câteva sugestii de luat în considerare când încerci să răspunzi la aceste 
întrebări. 


Relaxarea 


Pastreaza-ti corpul relaxat pe toată durata antrenamentului. A fi relaxat în 
timpul exersării aikido poate părea paradoxal. E greu să înveţi să fii relaxat 
pentru că a învăţa presupune să faci ceva şi, dacă încerci să te relaxezi, 
încercarea va produce mai mult ca sigur efectul contrar. Poţi fi relaxat 
neîncercând să fii relaxat. Asta nu înseamnă că nu ai intenţia de a fi relaxat. 
Înseamnă să laşi intenţia s-o facă, nu muşchii sau “voinţa”. 


Constiinta lărgită 


Uită-te la tot întregul. Fii conştient de tot ce este în jurul tau. Pastreaza-ti 
conştiinţa “moale” şi focalizata pe centrul partenerului, nu pe pumnul sau 
arma acestuia. “Dacă te concentrezi asupra săbiei, sabia te va ucide!” 


Calmitatea 
Cultivă-te pentru o atitudine calmă, de relaxare echidistantă. 


Această atitudine iti va permite să răspunzi unui atac cu claritate, viteză şi 
precizie. 


Atitudinea reconciliantă 


O atitudine reconciliantă va elimina cele mai multe dintre conflicte înainte 
de a începe, împiedică un conflict să crească şi vei putea să-l rezolvi cu 
minimum de pagube. 

Aforisme Aceste aforisme, dintre care am menţionat câteva în cuprinsul acestei cărți, 
despre aikido vin din anii propriului meu antrenament şi studiu. Le prezint aici ca să 
sugerez direcții pentru studiul tău, dacă le vei considera potrivite. 


Există diferente între stânga şi dreapta corpului. Una din parti e de 
obicei “mai bună” la aikido. În loc să favorizezi partea mai bună, 
antrenează-te voit pe cealaltă parte. Lasă o parte s-o înveţe pe 
cealaltă. 


A învăţa aikido înseamnă mi degrabă “dezvatul” de obiceiuri rele 
decât învăţarea a ceva nou. 


Principiul aiki rezolvă contrariile. 


Aikido este un “sentiment”. În cele din urmă este sentimentul 


bunatatii iubitoare. Antrenamentul cu acest sentiment schimbă 
“calitatea“ mişcărilor. 


Aikido este intim (dar nu sexual). 


Cu o contopire corectă, prin conducerea ki-ului partenerului şi 
atingerea centrului său, vei vedea că procedeul s-a terminat înainte de 
a surveni aruncarea. 


Fă toate mişcările cu întregul tău, nu numai cu părți. 
Dacă nu merge, străduieşte-te mai puţin! 


Un procedeu este aplicarea principiilor aikido asupra unei situaţii 
specifice. 


E mai uşor să-i mişti partenerului mintea decât trupul. 
Fizicul urmează energeticul. 


Chiar dacă atingerea este uşoară, trebuie să atingi “prin” partener, în 
adâncurile lui. 


Învață să renunţi la procedee cât mai curând posibil. 
Fii stăpân pe situaţie, chiar când eşti aruncat. 


Adevăratul aikido este întruchiparea principiilor aikido împreună cu 
tacticile de aikido. 


Despre autor 


Howard Bornstein a studiat artele marţiale timp de 
peste 28 de ani, ultimii 21 dedicandu-i aikido. De 
asemenea a petrecut 18 ani cu dansurile sacre 
ale lui Gurdjieff şi a este profesor certificat de 
Feldenkrais din 1992. 


Are plăcerea să iti primească sugestiile: 


bornstein@designeq.com 

